CELEX: 52004PC0426
Language: lt
Date: 2004-06-15
Title: Pasiūlymas Tarybos sprendimas dėl Bendrijos pozicijos Asociacijos Taryboje Europos-Viduržemio jūros regiono valstybių susitarimo, įsteigiančio Europos Bendrijų bei jų valstybių narių ir Maroko Karalystės asociaciją, 84 straipsnio įgyvendinimo klausimu

EUROPOS BENDRIJŲ KOMISIJA

                                                      Briuselis, 15.6.2004
                                                      KOM(2004) 426 galutinis

                                         Pasiūlymas

                                 TARYBOS SPRENDIMAS

       dėl Bendrijos pozicijos Asociacijos Taryboje Europos-Viduržemio jūros regiono
     valstybių susitarimo, įsteigiančio Europos Bendrijų bei jų valstybių narių ir Maroko
                  Karalystės asociaciją, 84 straipsnio įgyvendinimo klausimu

                                     (pateikta Komisijos)

LT                                                                                          LT
 ---pagebreak---                            AIŠKINAMASIS MEMORANDUMAS

     1.   Asociacijos susitarimai yra Europos Sąjungos ir Barselonos procese dalyvaujančių
          šalių santykių juridinis pagrindas.

     2.   Kadangi, įgyvendinant Europos-Viduržemio jūros susitarimus ir tęsiant partnerystės
          santykius, Europos Sąjungos ir pietinių Viduržemio jūros šalių santykiai tampa
          techniškai vis sudėtingesni, reikia, kad šių susitarimų institucijų veikimo būdas būtų
          suderintas su kitais Europos Sąjungos sudarytais tarptautiniais susitarimais. Prie kitų
          asocijuotų šalių Asociacijos komitetų yra įkurti pakomitečiai, siekiant prižiūrėti
          partnerystės prioritetų įgyvendinimą ir teisės aktų suderinimą.

     3.   Europos-Viduržemio jūros valstybės, su kuriomis sudaryti galiojantys susitarimai,
          pageidauja tampresnio bendradarbiavimo šių susitarimų daugelyje nuostatų
          numatytose įvairiose veiklos srityse. Šiuo metu yra vykdomos kelios veiklos rūšys
          regiono mastu pagal Barselonos proceso nuostatas, o dvišalio bendradarbiavimo
          srityje Komisijos tarnybos bando patenkinti atskirus pageidavimus nestandartizuotu
          būdu. Europos Sąjungos ir Maroko sudarytame Asociacijos susitarime,
          įsigaliojusiame 2000 m. kovo 1 d., numatoma sukurti laisvosios prekybos zoną ne
          vėliau kaip iki 2012 m. vasario 28 d. Maroko vyriausybė jau ne kartą pareiškė
          pageidaujanti įgyti toliau siekiantį santykių su ES statusą („mažiau nei narystė,
          daugiau nei asociacija“). Ji mano, kad „laisvosios prekybos zonos sukūrimas nėra
          savitikslis dalykas“. Pagrindinis siekiamas tikslas yra „didesnė partnerių ekonomikos
          ir visuomenės tarpusavio sąveika ir tampresnis institucijų bendradarbiavimas,
          pasitelkiant papildomus pritaikytus juridinius mechanizmus ir instrumentus, kuriuos
          abi šalys turi nustatyti bendru sutarimu“.

     4.   ES įgaliojimais nustatomas pagrindas, kuriuo remiantis galima plėtoti santykius su
          Viduržemio jūros regiono šalimis, atsižvelgiant į bendrą Barselonos proceso
          nuoseklumą ir pusiausvyrą. Siekdama suteikti tinkamą institucinį pagrindą
          bendradarbiavimo sustiprinimui, Europos Sąjunga jau priėmė sprendimą sukurti
          Asociacijos komiteto pakomitečius. Marokas bus pirmoji Viduržemio jūros pietinės
          pakrantės šalis, kuriai buvo sukurtas toks pagrindas. Pakomitečiai pradės dirbti
          palaipsniui, šalims susitarus dėl tikslų, praktinių klausimų ir programos.

     5.   2000 m. lapkričio mėn. vykusios Marselio konferencijos išvadose pageidaujama
          plėsti ir gilinti mūsų santykių su Viduržemio jūros valstybėmis tikslus, laikantis
          Asociacijos susitarimų. Tai reiškia ir susitarimus įgyvendinančių institucijų praktinių
          klausimų sprendimą. Šių susitikimų metu padarytose išvadose ir 2002 m. balandžio
          mėn. Valensijoje patvirtintame veiksmų plane dar kartą patvirtinami abipusiai
          įsipareigojimai ir pabrėžiama pastangų skatinti žmogaus teises didinimo poreikis ir
          valia.

     6.   Žmogaus teisės ir pagrindinės laisvės yra Europos Sąjungos ir jos Viduržemio jūros
          valstybių partnerių santykius nustatančio pagrindo sudėtinė ir esminė dalis tiek
          Barselonos proceso bei partnerystės su Viduržemio jūros valstybėmis regioniniu
          mastu, tiek per dvišalius asociacijos susitarimus, kurie jau yra sudaryti arba dėl kurių
          visi Viduržemio jūros partneriai veda derybas.

LT                                              2                                                    LT
 ---pagebreak---      7.   Atsižvelgdama į tokią perspektyvą, Komisija siūlo oficialiai įkurti naują pakomitetį
          „Žmogaus teisės, demokratija ir valdymas“, kuris būtų papildomas pakomitetis šalia
          komitetų ir grupių, kurios numatytos arba įkurtos pagal Asociacijos susitarimą.

     8.   Europos Sąjungos lygmenyje pakomitečio darbas ir pirmininkavimas jam
          organizuojamas, laikantis tokių pat taisyklių, kurios yra numatytos Asociacijos
          komiteto pirmininkavimui. Tais atvejais, kai aptariami ne Bendrijos kompetencijos
          klausimai, pakomitečiui vadovauja Tarybai pirmininkaujanti šalis, kuri taip pat
          atstovauja Valstybių narių pozicijai. Tokiu atveju Komisija aktyviai dalyvauja
          nustatant pakomitečio posėdžių gaires ir tikslus.

     9.   Tikslai, pakomitečio kompetencijos klausimai ir įgyvendinimo būdas yra nustatyti
          pridedamose darbo tvarkos taisyklėse. Pakomitečio uždaviniai ir vidaus tvarka buvo
          neformaliai apsvarstyti kartu su Maroko vadovybe.

LT                                             3                                                 LT
 ---pagebreak---                                               Pasiūlymas

                                      TARYBOS SPRENDIMAS

           dėl Bendrijos pozicijos Asociacijos Taryboje Europos-Viduržemio jūros regiono
         valstybių susitarimo, įsteigiančio Europos Bendrijų bei jų valstybių narių ir Maroko
                      Karalystės asociaciją, 84 straipsnio įgyvendinimo klausimu

     EUROPOS SAJUNGOS TARYBA,

     atsižvelgdama į Europos bendrijos steigimo sutartį, ypač į jos 300 straipsnio 2 dalies antrą
     pastraipą,

     atsižvelgdama į Komisijos pasiūlymą1,

     kadangi:

     (1)     Europos-Viduržemio jūros regiono valstybių susitarimas, steigiantis Europos Bendrijų
             bei jų valstybių narių ir Maroko Karalystės asociaciją, buvo sudarytas 2000 m. sausio
             24 d.

     (2)     To susitarimo 84 straipsnyje numatoma, kad Asociacijos taryba gali nuspręsti sudaryti
             bet kurią darbo grupę ar struktūrą, būtiną tam susitarimui įgyvendinti,

     NUSPRENDĖ:

                                         Vienintelis straipsnis

     Bendrija Asociacijos taryboje, įsteigtoje Europos-Viduržemio jūros regiono valstybių
     susitarimu, sudarytu Europos Bendrijų bei valstybių narių ir Maroko Karalystės, dėl
     susitarimo 84 straipsnio įgyvendinimo turi priimti poziciją, remdamasi prie šio sprendimo
     pridedamu Asociacijos tarybos sprendimo projektu.

     Priimta Briuselyje,

                                                 Tarybos vardu
                                                 Pirmininkas

     1
             OL C […], […], p. […].

LT                                                 4                                                 LT
 ---pagebreak---                                                PRIEDAS

                                               Projektas

                    ES-MAROKO ASOCIACIJOS TARYBOS SPRENDIMAS

                dėl „Žmogaus teisių, demokratijos ir valdymo“ pakomitečio įsteigimo

     ES-Maroko Asociacijos taryba,

     atsižvelgdama į Europos-Viduržemio jūros regiono valstybių susitarimą, steigiantį Europos
     Bendrijų bei jų valstybių narių ir Maroko Karalystės asociaciją,

     kadangi:

     (1)    Laisvosios prekybos zona tarp ES ir Maroko turi būti sukurta ne vėliau kaip iki 2012
            m. vasario 28 d.,

     (2)    Įgyvendinant Europos-Viduržemio jūros susitarimus ir tęsiant partnerystės santykius,
            Europos Sąjungos ir pietinių Viduržemio jūros šalių santykiai tampa techniškai vis
            sudėtingesni,

     (3)    Partnerystės prioritetų įgyvendinimas ir teisės aktų suderinimas turi būti prižiūrimi. ES
            įgaliojimais nustatomas pagrindas, kuriuo remiantis galima plėtoti santykius su
            Viduržemio jūros regiono šalimis, atsižvelgiant į bendrą Barselonos proceso
            nuoseklumą ir pusiausvyrą,

     (4)    Siekdama suteikti tinkamą institucinį pagrindą bendradarbiavimo sustiprinimui,
            Europos Sąjunga jau priėmė sprendimą sukurti Asociacijos komiteto pakomitečius.

     (5)    Žmogaus teisės ir pagrindinės laisvės yra Europos Sąjungos ir jos Viduržemio jūros
            valstybių partnerių santykius nustatančio pagrindo sudėtinė ir esminė dalis.

     Susitarimo 84 straipsnyje numatoma sudaryti susitarimo įgyvendinimui būtinas darbo grupes
     ar struktūras,

     NUSPRENDĖ:

                                         Vienintelis straipsnis

     Prie ES-Maroko Asociacijos komiteto yra įkuriamas pakomitetis „Žmogaus teisės,
     demokratija ir valdymas“ ir patvirtinamos jo darbo tvarkos taisyklės, kurios pridedamos 1
     priede.

     Pakomitetis yra pavaldus Asociacijos komitetui, kuriam jis atsiskaito po kiekvieno posėdžio.
     Pakomitetis neturi sprendimų priėmimo galios.

LT                                                  5                                                   LT
 ---pagebreak---      Asociacijos komitetas imasi visų kitų būtinų veiksmų, siekdamas užtikrinti, kad pakomitetis
     dirbtų tinkamai ir apie tai informuotų Asociacijos tarybą.

     Šis sprendimas įsigalioja jo priėmimo dieną.

     [data] [vieta]

     Asociacijos tarybos vardu

LT                                                  6                                              LT
 ---pagebreak---                                                I PRIEDAS

                                        Darbo tvarkos taisyklės

                                     ES-Maroko pakomitetis Nr. 7

                               Žmogaus teisės, demokratija ir valdymas

     1.      Sudėtis ir pirmininkavimas

     Pakomitetis yra sudaromas iš Europos Komisijos ir Maroko vyriausybės atstovų, jam paeiliui
     pirmininkauja abi šalys. Valstybės narės informuojamos ir kviečiamos į pakomitečio
     posėdžius. Europos Sąjungos atveju, kai aptariami ne Bendrijos kompetencijos klausimai,
     pakomitečiui vadovauja Tarybai pirmininkaujanti šalis, kuri taip pat atstovauja Valstybių
     narių pozicijai. Tokiu atveju Komisija aktyviai dalyvauja nustatant pakomitečio posėdžių
     gaires ir tikslus.

     2.      Vaidmuo

     Pakomitetis yra pavaldus Asociacijos komitetui, kuriam jis atsiskaito po kiekvieno posėdžio.
     Pakomitetis neturi sprendimų priėmimo galios. Tačiau jis gali teikti pasiūlymus Asociacijos
     komitetui.

     3.      Temos

     Pakomitetis svarsto Asociacijos susitarimo įgyvendinimą toliau išvardytose srityse.
     Daugiausia jis vertina teisės aktų derinimo, įgyvendinimo ir taikymo pažangą. Esant reikalui,
     svarstomi bendradarbiavimo viešojo administravimo srityje klausimai. Pakomitetis įvertina
     pažangą ir tiria visas problemas, kurios gali iškilti toliau išvardytuose sektoriuose, ir siūlo
     priemones, kurių būtų galima imtis.

     3. a)    Teisinė valstybė, tinkamas valdymas ir demokratija, ypač demokratijos stiprinimas ir
              teisinė valstybė, teisingumo organų nepriklausomybė ir prieinamumas.

     3. b)    Pagrindinių konvencijų dėl žmogaus teisių ir pagrindinių laisvių ratifikavimas ir tų
              konvencijų protokolai.

     3. c)    Nacionaliniai administraciniai ir instituciniai gebėjimai.

     Pateiktasis sąrašas nėra baigtinis; Asociacijos komitetas gali jį papildyti kitomis
     atitinkamomis, ypač su regionų programos įgyvendinimu susijusiomis temomis (įskaitant ir
     horizontaliosiomis), pavyzdžiui, statistika.

     Pakomitetis gali svarstyti vieno, kelių ar visų pirmiau nurodytus sektorių klausimus.

     4.      Sekretoriatas

     Europos Komisijos pareigūnas ir Maroko vyriausybės pareigūnas kartu atlieka pakomitečio
     nuolatinių sekretorių funkcijas.

     Visi su pakomitečiu susiję pranešimai siunčiami pakomitečio sekretoriams.

LT                                                   7                                                 LT
 ---pagebreak---      5.     Posėdžiai

     Pakomitečio posėdžiai organizuojami pagal poreikį. Posėdis gali būti sušauktas bet kurios iš
     šalių prašymu, perduodamu per jų sekretorių, kuris prašymą persiunčia kitai šaliai. Gavęs
     prašymą dėl pakomitečio posėdžio sušaukimo, kitos šalies sekretorius atsako per 15 darbo
     dienų.

     Ypatingos skubos atvejais pakomitečio posėdžiai gali būti sušaukiami per trumpesnį laiką, dėl
     kurio susitaria abi šalys. Prašymai sušaukti posėdžius pateikiami raštu.

     Pakomitečio posėdžiai vyksta abiejų šalių sutartu laiku ir sutartoje vietoje.

     Suderinus su pirmininku, kiekvieną šalį į posėdžius kviečia jos atitinkamas sekretorius. Prieš
     kiekvieną posėdį pirmininkui pranešama apie numatomą kiekvienos šalies delegacijos sudėtį.

     Jei abi šalys sutinka, į posėdžius pakomitetis gali pasikviesti ekspertų specialiai informacijai
     pateikti.

     6.     Posėdžių darbotvarkė

     Visi prašymai dėl klausimų įtraukimo į pakomitečio darbotvarkę patikiami pakomitečio
     sekretoriams.
     Kiekvienam posėdžiui pirmininkas parengia preliminarią darbotvarkę. Pakomitečio
     sekretoriai ją pateikia kitai šaliai iki posėdžio likus ne mažiau kaip 10 dienų.
     Į preliminarią darbotvarkę įtrauktini klausimai sekretoriams pateikiami, likus ne mažiau kaip
     penkiolikai dienų iki posėdžio. Pateisinamuosius dokumentus abi šalys turi gauti bent prieš
     septynias dienas iki posėdžio. Ypatingais ir (arba) skubiais atvejais, atsiųsti pranešimus ir
     pateikti dokumentus galima ir vėliau, jei tam pritaria abi šalys.

     Darbotvarkė yra patvirtinama pakomitečio kiekvieno posėdžio pradžioje.

     7.     Protokolai

     Posėdžių protokolus parengia ir po kiekvieno posėdžio suderina abu sekretoriai. Protokolo
     kopiją kartu su pakomitečio pasiūlymais pakomitečio sekretoriai pateikia Asociacijos
     komiteto sekretoriams ir pirmininkui.

     8.     Viešumas

     Jei nenuspręsta kitaip, pakomitečio posėdžiai nėra vieši, ir jų medžiaga neskelbiama.

LT                                                   8                                                  LT
 ---pagebreak---                                                                                               Fiche/04/
                        FICHE FINANCIÈRE
                                                                                              DATE: 12.3.04

     1.     LIGNE BUDGÉTAIRE :                                                                CREDITS:

     2.     INTITULE:
            Création du sous-comité « Droits de l’homme, démocratie et gouvernance dans le cadre de l’Accord
            d’association entre la Communauté européenne et ses États membres, d'une part, et le Royaume du
            Maroc, d'autre part.

     3.     BASE JURIDIQUE :
            Article 84 de l’Accord d’association entre l’UE et le Maroc

     4.     OBJECTIFS :
           Création du sous-comité « Droits de l’homme, démocratie et gouvernance »
     5.    INCIDENCE FINANCIÈRE                           PÉRIODE DE         EXERCICE          EXERCICE
                                                            12 MOIS       FINANCIER EN         FINANCIER
                                                                               COURS            SUIVANT
                                                            (millions            2004               2005
                                                             d'euros)     (millions d'euros) (millions d'euros)
     5.0   DÉPENSES À LA CHARGE
           -        DU BUDGET CE                                                  n/a                n/a
           (RESTITUTIONS/INTERVENTIONS)
           -        DES BUDGETS NATIONAUX
           -        D'AUTRES SECTEURS
     5.1   RECETTES
           -        RESSOURCES PROPRES CE
           (PRÈLÈVEMENTS/DROITS DE DOUANE)
           -        NATIONALES
                                                             2005            2006            -            -
     5.0.1 PRÉVISIONS DES DÉPENSES                                                           -            -
     5.1.1 PRÉVISIONS DES RÉCETTES                                                           -            -
     5.2   MODE DE CALCUL:

     6.0 LE PROJET PEUT-IL ÊTRE FINANCÉ PAR DES CRÉDITS INSCRITS AU
         CHAPITRE CONCERNÉ DU BUDGET ORDINAIRE?                                                              OUI
     6.1 LE PROJET PEUT-IL ÊTRE FINANCÉ PAR DES TRANSFERTS ENTRE CHAPITRES
         DU BUDGET ORDINAIRE?                                                                                OUI
     6.2 UN BUDGET SUPPLÉMENTAIRE SERA-T-IL-NÉCESSAIRE?                                                      NON
     6.3 CRÉDITS À INSCRIRE DANS LES BUDGETS FUTURS?                                                         NON
     OBSERVATIONS:

     Les réunions du sous-comité se tiendront alternativement à Bruxelles et au Maroc. En ce qui concerne les
     réunions qui auront lieu à Bruxelles, on n’envisage pas des coûts additionnels à ceux des réunions internes (pas
     d’interprétation et pas de déjeuner). En ce sui concerne les réunions qui, auront lieu au Maroc, les coûts de
     mission seront couverts par la programmation de chaque DG tenu compte que les réunions du sous-comité se
     teindra en principe en même temps que d’autres réunions prévues en calendrier

LT                                                           9                                                          LT